ב"ה

הקניית הנושא **בעיות מילוליות**

המצגת מתאימה לסוף כיתה ח' בתחום האלגברי, או לתחילת כיתה ט' על מנת לרענן את החומר לקראת המשך הנושא 'בעיות מילוליות'.

המצגת פותחת בחידה- אותה ניתן לבצע בעזרת חישובים בראש, וגם באמצעות בניית משוואה. אם התלמידים פתרו ללא משוואה- נגיד להם שאמנם ניתן לפתור כך, אבל בהמשך יהיו בעיות מסובכות יותר שאותם לא ניתן לפתור בראש, ולכן מעכשיו נתרגל לפתור בעיות מילוליות באמצעות משוואה.

לאחר החידה, ישנן עוד בעיות מילוליות במצגת. כמעט בכל שקופית יש מקום לכתוב את התרגיל ולפתור אותו בהמשך לשאלה, ככה שיהיה נוח לתלמידים לראות הכל מול העיניים (המצגת מיועדת בעיקר לשיעור מקוון).

בתחילת המצגת הבאתי כמה דיוקים שימנעו מהתלמידים לטעות בהמשך.

השאלות מובנות בצורה נכונה. בשאלות הראשונות כתוב בבירור מהו ה-x, ונותנים יותר 'קביים' כיצד להתחיל את השאלה. ניתן לראות כי התמיכה יורדת בהדרגה כך שאחרי השיעור התלמיד ידע לבד את מה להציב וכיצד. לשתי בעיות במהלך המצגת ישנם פתרונות מפורטים.

הפתיחה של השיעור מאד מעניינת לתלמידים. תלמידים אוהבים גיוון ולא כל הזמן לפתור תרגילים. לכן פתחתי את השיעור בחידה, כשהם עדיין לא יודעים מהו נושא השיעור.

בהצלחה😊